תחנת הרכבת קריית מלאכי – יואב

תרשים התחנה
תחנת הרכבת קריית מלאכי – יואב היא תחנת נוסעים של רכבת ישראל בשטח המועצה האזורית יואב, שנפתחה ב-18 בספטמבר 2018.

התחנה, שממוקמת בין כפר מנחם וכפר הרי"ף, ממוקמת מצפון לכביש 383, משום שהאפשרות להסטת המסילה לכיוון קריית מלאכי קשה לבנייה. למעשה, התחנה ממוקמת כשעתיים הליכה וכרבע שעה נסיעה מקריית מלאכי. התחנה כוללת שני רציפים באורך של 300 מטרים, מעבר תת-קרקעי בין הרציפים, מגרש חנייה הכולל כ-200 מקומות חנייה ומתקני חנייה לאופניים. עלות ההקמה של התחנה היא כ-55 מיליון ש"ח.

== היסטוריה ==
=== תחנת א-תינה ===
ב-1917 הקימו הטורקים במקום תחנת רכבת<ref></ref> כחלק ממסילת הרכבת מנחל שורק לקוסיימה. התחנה נבנתה על ידי היינריך אוגוסט מייסנר, ובסמוך נבנתה תחנת מורס ורדיו. המקום היווה מרכז לוגיסטי גדול של הצבא העות'מאני, שכלל מחסני תחמושת ונשק עבור החזית הדרומית. ליד התחנה הוקם שדה תעופה בו חנו מטוסים גרמניים. במהלך המערכה על סיני וארץ ישראל במלחמת העולם הראשונה קלטו הבריטים שידורי רדיו מהבסיס והפציצו את המטוסים על הקרקע וכן את מחסני התחמושת ותחנת הרכבת.

===הקמה===
תחנת קריית מלאכי – יואב נמצאת על מסילת הדרום, בין תחנת הרכבת קריית גת מדרום ותחנת הרכבת מזכרת בתיה מצפון. הקמת התחנה החלה בשנת 2011 כחלק מהפרויקט של רכבת ישראל להכפלת המסילה ויישור העקומות בקו הרכבת בין לוד לבאר שבע, הכולל בין השאר את שיפור התוואי בין קריית גת לבאר שבע באמצעות מנהרות וגשרים, הקמת התחנות קריית מלאכי - יואב ולהבים - רהט וכן, שדרוג תחנת רמלה. על-פי נתוני רכבת ישראל, הקו המוכפל החדש קיצר את הנסיעה מבאר שבע לתל אביב ל-55 דקות והעלה משמעותית את מספר הרכבות היכולות לנוע בקו. אורך התוואי שעבר שדרוג במסגרת הפרויקט הוא 87 ק"מ.

בשלב הראשון (שבוצע בזמן העבודות על הכפלת המסילה לבאר שבע) נבנו רק רציפי התחנה והמעברים ביניהם בעלות של 30 מיליון שקל, מאחר שלא אושר תקציב נוסף להשלמת התחנה על ידי משרד האוצר.

ביולי 2012 נחנך הקו המשופר ונסיעה מבאר שבע לתל אביב התקצרה לכ-55 דקות, אולם בניית תחנת הרכבת לא הושלמה והרכבת לא עצרה בתחנה.

בפברואר 2016 פורסם מכרז להשלמת הקמת התחנה ומאתיים מקומות חנייה. הבנייה החלה באוגוסט 2016 לאחר שחברת י.ד. עשוש בע"מ זכתה במכרז. על-פי אבני הדרך היה אמור להסתיים תוך 78 שבועות עד ינואר 2018. לפי משרד התחבורה והבטיחות בדרכים אמורה הייתה התחנה להיפתח כבר במאי 2018.

ביוני 2018, לטענת משרד התחבורה, נתגלו עתיקות בסמוך לצומת הגישה לתחנה, ונמסר כי הרכבת תחל את עבודתה רק לאחר פינוי העתיקות על ידי רשות העתיקות.

בתחילת הפרויקט כונתה התחנה "תחנת כפר מנחם" בשל קרבתה של התחנה לכפר מנחם, אולם ב-2017 הוחלט - אחרי מאבק - לקרוא לתחנה "קריית מלאכי – יואב" על-שם המועצה האזורית יואב, שבתחום שיפוטה הטריטוריאלי היא שוכנת, ועל-שם קריית מלאכי, שהיא העיר הקרובה ביותר לתחנה זו.

===פתיחת התחנה===
טקס הפתיחה של התחנה נערך ב-17 בספטמבר 2018 בהשתתפות ראש ממשלת ישראל בנימין נתניהו, שר התחבורה ישראל כ"ץ, יושב ראש דירקטוריון הרכבת דן הראל ומנכ"ל הרכבת שחר איילון. למחרת, ב-18 בספטמבר 2018, נפתחה התחנה לציבור.

לקידום השימוש בתחנה - במשך 90 ימים מיום פתיחת התחנה הנסיעה ממנה הייתה חינם, ובמשך שנתיים לאחר מכן הנסיעה הייתה בחצי המחיר, בתנאי "שהכרטיס ששימש לנסיעה הוא כרטיס לנסיעה בודדת, או הלוך ושוב, שנרכש בתחנת קריית מלאכי – יואב באמצעות כרטיס נסיעה שאינו כרטיס נייר, הנושא את תמונתו של הנוסע".

כיום מופעלים על ידי משרד התחבורה שאטלים - שרות אקספרס לרכבת - בהזמנה מישובי האזור: בעבר על ידי מטרופולין ומשנת 2022 על ידי תנופה - [https://www.tnufa-t.com/ContentPage/Index/15 בהזמנה לפי קריאה].

==שרות רכבות בתחנה==
בתחנה זו עוצרות רכבות בקו באר שבע – מרכז — נהריה.

== קווי אוטובוס היוצאים מהתחנה ==

את התחנה משרתים ארבעה קווי אוטובוס אשר כולם מתוזמנים עם זמני הגעת הרכבת.

בנוסף, על כביש 383 הסמוך לתחנה עוצרים עוד 2 קווים (455 של אלקטרה-אפיקים מביתר עילית לאשדוד ו33 של קווים מקריית מלאכי לנחם)

מקרא:

♿ - קו נגיש

💺 - קו בהזמנה מראש בלבד

{| class="wikitable sortable toccolours" width="1000"
!קו
!מפעילה
!מסלול
!הערות נוספות
|-
|10/10א
|דן בדרום
|תחנת הרכבת קריית מלאכי – יואב - צומת ראם - מסוף קסטינה - קריית מלאכי - א"ת באר טוביה
|♿
|-
|41
| rowspan="2" |תנופה
|תחנת הרכבת קריית מלאכי – יואב - כפר מנחם - גפן - תירוש - שדות מיכה
| rowspan="2" |💺
|-
|42
|תחנת הרכבת קריית מלאכי – יואב - כפר הרי"ף - רבדים
|-
|44
|אלקטרה-אפיקים
|תחנת הרכבת קריית מלאכי – יואב - בני רא"ם - חפץ חיים - בית חלקיה - יד בנימין
|
|}

==קישורים חיצוניים==

* [https://rail.co.il/?page=stationinfo&stationname=6150 תחנת הרכבת קריית מלאכי – יואב] באתר רכבת ישראל
* 
* [https://web.archive.org/web/20160307001732/http://he.mot.gov.il/index.php?option=com_content&view=article&id=3357:dover-2016-02-03a&catid=56:dover-c-1&Itemid=65 התחנה ה-57 של רכבת ישראל], באתר משרד התחבורה, 3 בפברואר 2016
* [http://www.angeles.co.il/articles/item/2728/ הנה באה הרכבת?], אנג'לס – חדשות קריית מלאכי, 5 באפריל 2018
* 
* [https://www.youtube.com/watch?v=33exjNR105s נאום ראש הממשלה בנימין נתניהו בטקס פתיחת התחנה] בערוץ היוטיוב של ראש ממשלת ישראל, 17 בספטמבר 2018
* [https://www.gov.il/he/Departments/news/kiriyat_malahi_ole_alhapasim ראש הממשלה והשר כץ חנכו את תחנת הרכבת קריית מלאכי – יואב], הודעת דוברות באתר משרד התחבורה והבטיחות בדרכים, 17 בספטמבר 2018

==הערות שוליים==

קריית מלאכי – יואב
קטגוריה:קריית מלאכי: תחבורה
קטגוריה:מועצה אזורית יואב